ani don juan at saysay sa amin ay iyong turan, cun inabot mo ang hangan nang balon mong linusungan. sagot ni don diego naman di co masapit ang hangan, at sa lubhang cadiliman loob co', nahintacutan. ani don juan at turing aco ang taliang tambing, at aquing sisiyasatin itong balong sacdal dilim. tinalian capagdaca ang bunsong capatid nila, sa balo', inihulog na nang capatid na dalaua. ang sa historia ngang saysay na sa balong calaliman, mahiguit sa isang daan na dipa ang casucatan. nang siya nga', dumating na sa fondo nang balon baga, ay quinalag capagdaca ang lubid na tali niya. lumacad na capagcuan ang principeng si don juan, isang pinto ang binucsan pumasoc na nagtuluyan. may isang campong maluang doo', caniyang dinatnan, linis ay ualang cabagay nang lupang tinatapacan. ang sari saring bulaclac naroo', namamacetas, diquit ay ualang catulad bango', humahalimuyac. doon sa pag libot niya sa macetas at sampaga, may bahay siyang naquita diquit ay ualang capara.